משה אדרעי (השני)

רבי משה אדרעי, היה רב דרשן, וסופר מרוקאי, מתרגם ומורה לשפות. פעל במרוקו, לונדון ואמסטרדם. רבי משה אדרעי נולד לרבי יצחק ומרים בשנת ה'תקל"ה, בעיר אגדיר שבמרוקו. בעודו רך לימים עברה המשפחה, יחד עם שאר יהודי אגדיר, אל העיר אסואירה, שם קיבל את ראשית חינוכו. בגיל תשע התייתם מאביו. בשלב מסוים התעוררה בו שאיפה לנסוע אל העיר רבאט וללמוד שם אצל חכמי המקום, שהיו נחשבים בעיניו ללמדנים יותר מאלו שבאסואירה. ברבאט התגורר שם אצל דודו, אחי אביו, רבי מסעוד אדרעי. דודו השגיח על מילוי כל צרכיו ושלח אותו לבית הספר ללימודי קודש. לאחר תקופה למד ברבאט במשך כשלוש שנים, בישיבה של מי שהחשיב לרבו המובהק, רבי יהודה אנהורי שהתיישב בעיר סאלי הסמוכה. לאחר מכן חזר לאסואירה כדי לראות את אמו ואת אחיו והזדעדזע למראה העוני והרעב שבו היו מצויים. מראות אלו הביאו אותו לצאת ממרוקו, בתקווה למצוא עבור משפחתו מקור פרנסה. לפי עדותו כבר מעת שהיה צעיר לימים היה דורש ברבים בקהילות רבות שבהן הופיע. לאחר נדודים במקומות שונים התיישב בלונדון. בשבתו בעיר, למד בבית המדרש "עץ חיים" של הקהילה הספרדית "שער השמים" וכאן נשא את אשתו. בשנת ה'תקנ"ב הדפיס בלונדון את הספר "תורת חיים" - הכולל סדרי לימוד ללילות שישי, על מנת שמכירת הספר תביא לו למשפחתו שבמרוקו מקור פרנסה. לאחר מספר שנים היגר לאמסטרדם ולמד שם בבית המדרש "עץ חיים". הוא התאלמן שם מאשתו ונשא שם מבנות המקום. באמסטרדם עבד למחייתו כמגיה ספרים. בין הספרים שהגיה היו ספריו של המשורר הגדול של יהדות מרוקו - רבי דוד בן חסין (בשנת ה'תקס"ז). בנוסף עבד במקום כמורה לשפות וכמתורגמן. הוא הדפיס ויצר שם כמה מחיבוריו: SERMON MORAL - דרשת מוסר, בספרדית, אותה נשא לרגל חנוכת בית המדרש של "עזרת חולים" (נדפס ה'תקס"ב). "יד משה" - דרשות (נדפס ה'תקס"ט). ספר נוסף שהקנה לו פרסום בין היהודים והנוצרים הוא "מעשה נסים" (נדפס ה'תקע"ח). הספר כולל אנתולוגיה מספרות ישראל ואומות העולם אודות סיפוריהם של עשרת השבטים האבודים הנמצאים מעבר לנהר הסמבטיון. הספר זכה למספר רב של מהדורות בעברית, לעיתים תחת השם "שארית ישראל", וכן לתרגומים לגרמנית, ערבית יהודית (אלג'יר, ה'תרי"ד) ויידיש. מהדורה נרחבת של הספר באנגלית, שנכתבה על ידי המחבר, זיכתה אותו במכתבי תהילה רבים ממלומדים ואנשי דת, אנגלים, הולנדים וצרפתים.מלרגל ההוצאה האנגלית הוא שהה בלונדון בשנות ה-30 של המאה ה-19. באותה התקופה הוציא לאור גם מפה של מקדש יחזקאל. מהדורה משוכללת ונרחבת יותר של הספר יצאה על ידי בנו יצחק אדרעי, בתוספת פרקים על ההיסטוריה של הטורקים. בשנת ה'תקע"ז שהה בפריז ושם נישא בנו יצחק לאחת מבנות המקום. בשלב מסוים החליט לממש את שאיפת חייו עוד מימי נעוריו ולהגר לירושלים. מאמסטרדם נסע עם אשתו כשהוא מותיר במקום את בנו אברהם שסירב להצטרף למסע. בגלל חוליו הנסיעה לירושלים לא הייתה רציפה אלא עברה דרך ערים רבות בעולם, כאשר בכמה תחנות הוא שהה זמן ממושך. בהגיעם לעיר מרסיי בנו יצחק בחר שלא להמשיך במסע והשתקע במקום יחד עם אשתו. החולי של רבי משה התגבר כאשר הגיע עם אשתו לאזמיר ובשל כך הם שהו במקום כתשעה חודשים. בי' באב ה'תר"א (1841) פרצה שריפה שכילתה כתבים רבים של רבי משה הכוללים דרשות, ביאורי תנ"ך ותלמוד, ופסיקה הלכתית. בשנת ה'תר"ב מסר שם להדפסה את כתב היד של ספרו "שפה ברורה" - ספר דקדוק לשון אנגלית וצרפתית, כתוב בלאדינו. הספר לא נדפס. בשנת ה'תר"ב הוציא לאור בירושלים את הספר "אזהרות" לרבי שלמה אבן גבירול. יש המשערים שנפטר בשנת ה'תר"ב (1841/1842). אברהם יערי, "רבי משה בן יצחק אדרעי וספריו", בתוך: קריית ספר כרך לג, עמ' 521 - 528, תשי"ח. אברהם יערי, "עוד על ר' משה אדרעי וספריו", בתוך: קריית ספר כרך לה, עמ' 269 - 272, תש"ך. מדיה וקבצים בנושא משה אדרעי בוויקישיתוף רבי משה אדרעי, תורת חיים, לונדון, תקנ"ב, באתר היברובוקס רבי משה אדרעי, יד משה, אמסטרדם, תקס"ט, באתר היברובוקס רבי משה אדרעי, מעשה נסים, אמסטרדם, תקע"ח, באתר היברובוקס רבי משה אדרעי, מעשה נסים - בגרמנית באותיות עבריות, אמסטרדם, תקע"ח, באתר היברובוקס רבי משה אדרעי, An historical account of the An historical account of the ten tribes, פילדלפיה, 1853, באתר היברובוקס (מהדורה מורחבת מאוד של "מעשה נסים", עם מכתבי הערכה רבים ותמונת המחבר) (באנגלית) מפה של מקדש יחזקאל, לונדון, 1836 באתר: קדם מכירות פומביות. רשימת הפרסומים של רבי משה אדרעי, בקטלוג הספרייה הלאומית משה בן יצחק אדרעי (1774-1842), דף שער בספרייה הלאומית רבי משה אדרעי, הקדמה לתורת חיים - מאמר אוטוביוגרפי, תקנ"ב, באתר היברובוקס רבי משה אדרעי, הקדמה ליד משה - מאמר אוטוביוגרפי, תקס"ט, באתר היברובוקס רבי משה אדרעי, הקדמה לאזהרות - מאמר אוטוביוגרפי, תר"ב, באתר היברובוקס יעקב משה טולידאנו, נר המערב עמ' 111 - 112, באתר היברובוקס יוסף בן נאים, מלכי רבנן, ערך על רבי משה אדרעי, באתר היברובוקס יהודה דוד אייזנשטיין, אוצר ישראל כרך א, ערך על רבי משה אדרעי, באתר היברובוקס ערך על רבי משה אדרעי באתר: encyclopedia.com (אנ') (באנגלית) רבי משה אדרעי, באתר "החכם היומי" ראו: ארזי הלבנון ח"א עמ' 784, ערך רבי יהודה אנהורי. ראו: כתובת הנישואין של יצחק אדרעי באתר: הספרייה הלאומית. ראו: כתב היד של הספר "שפה ברורה" באתר: הספרייה הלאומית. וראו תיאור כתב היד אצל: יעקב משה טולידאנו, שריד ופליט עמ' 78 79, באתר היברובוקס.